Utsyn over Ukokplatået i Altajfjellene.
Isprinsessen
Ryttar, filstykke av pazyryk fra 300-tallet f.Kr.
Pazyrykteppe fra 400-tallet f.Kr.
**Ukokplatået** (russisk Укок) er et fjerntliggende og urørt slettelandskap i hjertet av det sørvestlige Sibir, i Altajfjellene i Russland, nær grensen til Kina, Kasakhstan og Mongolia. Pazyryk er navnet på folket som levde i Altajfjellene på dette platået og som en har funnet flere flotte gjenstander etter, inkludert mumier som er bevart i permafrosten. 

Mange gamle gravrøyser fra bronsealderen er funnet i området og er knyttet opp til pazyrykkulturen, som kan minne om den sagnomsuste Skytia i vest.
Det russiske ordet for slike gravplasser er *kurgan*. Utgraving i dette området har ført til mange fascinerende funn. 
Et av de mest kjente funn ble kalt «Isprinsessen», og ble gravd ut av den russiske arkeologen Natalia Polosmak.
Tre tatoverte mumier (om lag 300 f.Kr.) ble gravd ut fra permafrosten på Ukokplatået i andre halvdel av 1900-tallet.

Ukokplatået er et av UNESCOs verdensarvsteder, kalt De gylne fjellene i Altaj, som blir ansett som en viktig miljømessig skatt. Her finner en flere globalt utryddingstruede dyrearter, som snøleopard. Andre utryddingstruede dyr i området som trenger vern er argalisauen, steppeørn og svartstork.
I dag er Ukokplatået truet av planer om å bygge en gassrørledning mellom Kina og Russland. Området er også truet av planer om en vei over platået, i tillegg til at de lokale bøndene driver området for hardt.
Isprinsessen og andre arkeologiske funn ble funnet like innenfor et landområde som Russland og Kina er uenige om.
Innbyggerne i reublikken Altaj krever tilbake gjenstandene som er tatt fra gravhaugene, og som for tiden oppbevares i Novosibirsk.

Referanser
----------

1. ↑  
Paul G. Bahn (2000). *The Atlas of World Geology*. New York: Checkmark Books. s. 128. ISBN ISBN 0-8160-4051-6 Sjekk `|isbn=`-verdien: invalid character (hjelp).
2. ↑  
«Golden Mountains of Altai». UNESCO. Besøkt 31. juli 2007.
3. ↑  
«Ice Mummies: Siberian Ice Maiden». PBS - NOVA. Besøkt 31. juli 2007.
4. ↑  «Prehistoric Art - Early Nomads of the Altaic Region». The Hermitage Museum. Arkivert fra originalen 22. juni 2007. Besøkt 31. juli 2007.
5. ↑  «Bronze collect at Novosibirsk State University - including Pazyryk». Novosibirsk State University. Arkivert fra originalen 5. september 2012. Besøkt 30. november 2006.
6. ↑  
«Protect Snow Leopard Habitat». forests.org. Arkivert fra originalen 27. september 2007. Besøkt 31. juli 2007.
7. ↑  
«Altai: Saving the Pearl of Siberia». Besøkt 30. november 2006. [*død lenke*]
8. ↑  
«Archaeology News». Leigh Fenly. 2004. Arkivert fra originalen 2. august 2009. Besøkt 27. november 2007.
9. ↑  
«Minor nationality of Russia demands the return of "Princess of Ukok"». Pravda. 11. februar 2005. Besøkt 27. november 2007.

Litteratur
----------

* S.I. Rudenko, *Kul'tura naseleniia Gornogo Altaia v skifskoe vremia* ("The Population of the High Altai in Scythian Times")(Moscow and Leningrad, 1953) translated as *Frozen Tombs of Siberia: The Pazyryk Burials of Iron Age Horsemen*, M.W. Thompson, tr. (University of California Press, Berkeley) 1970. ISBN 0-520-01395-6

Eksterne lenker
---------------

* Store Altaj - Altaj kraj, Den altaiske republikken, Tyva og Novosibirsk
* Gassrørledninger i Sibir
* En samling ved Statsuniversitetet i Novosibirsk

|  |  |
| --- | --- |
| Oppslagsverk/autoritetsdata | VIAF **·** GeoNames
 |